ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
కోవిడ్ సంక్షోభంలో ఉమాంగ్ ద్వారా ఇబ్బందులు లేని ఇ పి ఎఫ్ వో సేవలు
నవయుగ పాలనకోసం ఏకీకృత మొబైల్ యాప్  ఇప్పుడు ఉద్యోగుల భవిష్య నిధి సంస్థ చందాదారులకు ఒక వరంలా తయారైంది. కోవిడ్ సంక్షోభ సమయంలో ఇళ్ళనుంచే ఉద్యోగులు ఎలాంటి ఇబ్బందులూ లేకుండా సంస్థ సేవలు వాడుకోవటానికి అవకాశం కల్పించింది.
ప్రస్తుతం పిఎఫ్ సభ్యులు తమ మొబైల్ ఫోన్ లో ఉమాంగ్ యాప్ ద్వారా 16 రకాల వేరు వేరు ఇ పి ఎఫ్ వో సేవలు వాడుకోవచ్చు. ఈ సేవలు వాడుకోవటానికి యూనివర్సల్ అకౌంట్ నెంబర్, ఇ పి ఎఫ్ వో లో రిజిస్టర్ చేసుకున్న మొబైల్ నంబర్ ఉండాలి. కోవిడ్ సంక్షోభ సమయంలో సభ్యునికి సంబంధించిన సంస్థ సేవలన్నీ ఉమాంగ్ యాప్ మీద అందుకునే వీలుండటం బాగా హిట్టయింది.
ఏ సభ్యుడైనా ఉమాంగ్ యాప్ మీద తన క్లెయిమ్ నమోదు చేసి దాని ప్రస్తుత పరిస్థితి తెలుసుకోవచ్చు. కోవిడ్ సంక్షోభ సమయంలో 2020 ఏప్రిల్ నుంచి జులై వరకు మొత్తం 11.27 లక్షల క్లెయిమ్ లు ఈ యాప్ ద్వారా ఆన్ లైన్ లో దాఖలయ్యాయి. ఇది కోవిడ్ ముందు 2019 డిసెంబర్ నుంచి 2020 మార్చి మధ్య కాలంలో నమోదైన 3.97 లక్షల క్లెయిమ్ ల తో పోల్చుకుంటే భారీగా 180% పెరిగినట్టు లెక్క. కోవిడ్ కారణంగా జనం కదలికలకు ఏర్పడిన అవరోధాన్ని అధిగమిస్తూ ఇ పి ఎఫ్ వో సేవలు అందుకోవటానికి ఉమాంగ్ ఎంతగానో సహాయపడింది. దీనివలన సభ్యులు భౌతికంగా పి ఎఫ్ ఆఫీసుకు హాజరు కావాల్సిన అవసరం లేకుండా పోయింది.
ఉమాంగ్ యాప్ ద్వారా సభ్యులు అత్యధికంగా వాడుకున్న సేవల్లో ప్రధానమైనది సభ్యుడి పాస్ బుక్ చూసుకోవటం. 2019 ఆగస్టు నుంచి 2020 జులై వరకు ఏడాది కాలంలో పోర్టల్ చూసిన సభ్యుల వీక్షణలు 27.55 కోట్లుగా నమోదయ్యాయి. అదే సమయంలో సభ్యుల పాస్ బుక్ చూసినవారి సంఖ్య 244.77 కోట్లుగా నమోదైంది. ఒక్క క్లిక్ లో ఉమాంగ్ యాప్ లో కావాల్సిన సమాచారం తెలుసుకునే సౌకర్యం ఉండటం వలన ఎక్కువమంది సభ్యులు దీన్ని ఎంచుకునేవారు.
తన 66 లక్షలమంది పెన్షనర్లకు ఇంటి గుమ్మం దగ్గరే సురక్షితమైన సేవలు అందించేలా చూడటానికి పెన్షనర్ పాస్ బుక్ చూసే సౌకర్యాన్ని, జీవన్ ప్రమాణ్ పత్ర చూసే వెసులుబాటును ఉమాంగ్ యాప్ కల్పించింది. పెన్షనర్లు ఈ రెండు సేవలనూ ఎంతో ఆసక్తిగా వాడుకుంటు వస్తున్నారు. 2020 ఏప్రిల్ నుంచి జులై వరకు కోవిడ్ సంక్షోభ సమయంలో పెన్షనర్ పాస్ బుక్ చూసే సేవకు 18.52 లక్షల హిట్లు, జీవన్ ప్రమాణ్ పత్ర ను అప్ డేట్ చేసుకోవటానికి 29,773 హిట్లు నమోదు చేసుకుంది.
మిగిలిన సేవలలో ముఖ్యమైన యు ఎ ఎన్ యాక్టివేషన్ కోసం 21,27,942 హిట్లు నమోదు కాగా ఈ-కెవైసి సేవలకోసం 13,21,07,910 హిట్లు ఉమాంగ్ యాప్ మీద నమోదయ్యాయి. ఇదంతా 2020 ఏప్రిల్-జులై మధ్య కాలంలో జరిగింది.
భారతదేశంలో స్మార్ట్ ఫోన్ల సంఖ్య గణనీయంగా పెరుగుతూ ఉండగా ఇ పి ఎఫ్ సంస్థ తన సేవలను సభ్యులందరికీ మొబైల్ గవర్నెన్స్ ద్వారా విస్తరించగలిగింది. ఆ విధంగా డిజిటల్ డివైడ్ మధ్య అంతరాన్ని తగ్గించింది. అ విధంగా కోవిడ్ సంక్షోభంతో సభ్యులకు ఈ సమయంలో బాగా అవసరమైన సామాజిక భద్రతా సేవలను అందుబాటులోకి తెస్తూ, ఎదురైన సవాళ్లను అధిగమించగలిగింది. ఈ క్రమంలో ఇ పి ఎఫ్ సంస్థ ఉమాంగ్ వాడకంలో అతిపెద్ద సంస్థగా తయారై యాప్ లో 90% వాటా ఆక్రమించింది.
రహదారి రవాణా, హైవేల మంత్రిత్వ శాఖ
దేశవ్యాప్తంగా మొక్కలు నాటే కార్యక్రమాన్ని తిరుపతిలో ప్రారంభించిన శ్రీ నితిన్ గడ్కరీ
ప్రధానమంత్రి నేతృత్వంలో దేశంలోని జాతీయ రహదారులను హరిత రహదారులుగా మార్చాలనే లక్ష్యంతో చేపట్టిన 'గ్రీన్ ఇండియా మిషన్'కు అనుసంధానంగా ఈ కార్యక్రమం ఉంటుంది: శ్రీ గడ్కరీ
కేంద్ర రహదారి రవాణా & జాతీయ రహదారుల శాఖ మంత్రి శ్రీ నితిన్ గడ్కరీ, దేశవ్యాప్తంగా మొక్కలు నాటే కార్యక్రమాన్ని ఆంధ్రప్రదేశ్లోని తిరుపతిలో ఈ రోజు ప్రారంభించారు.
'ఆజాదీ కా అమృత్ మహోత్సవ్'లో భాగంగా, ఎన్హెచ్ఏఐ భూములు, టోల్ ప్లాజాలు, అమృత్ సరోవర్లు సహా దేశవ్యాప్తంగా జాతీయ రహదారుల వెంబడి 300కు పైగా ప్రాంతాల్లో ఒకే రోజులో 2.75 లక్షల మొక్కలు నాటడానికి ఈ కార్యక్రమం నిర్వహించారు. ఈ కార్యక్రమంలో ప్రజాప్రతినిధులు, పౌరులు, స్వచ్ఛంద సంస్థల ప్రతినిధులు, విద్యార్థులు పాల్గొన్నారు.
ప్రధానమంత్రి నేతృత్వంలో దేశంలోని జాతీయ రహదారులను హరిత రహదారులుగా మార్చాలనే లక్ష్యంతో చేపట్టిన 'గ్రీన్ ఇండియా మిషన్'కు  అనుసంధానంగా ఈ కార్యక్రమం ఉంటుందని శ్రీ గడ్కరీ చెప్పారు. రహదారి ప్రాజెక్టుల సమయంలో కూలిన ప్రతి చెట్టుకు రెండు రెట్లు ఎక్కువ మొక్కలు నాటడం ద్వారా నష్టాన్ని భర్తీ చేసేందుకు కృషి చేస్తున్నామని వివరించారు. పూర్తిగా పెరిగిన, పెద్ద చెట్లను తరలించడంలోనూ విజయం సాధించామని చెప్పారు.
వాతావరణ మార్పుల వల్ల ఎదురయ్యే సవాళ్లకు ఈ కార్యక్రమం ఒక పరిష్కారంలా పని చేస్తుందని, ఏకకాలంలో కర్బన ఉద్గారాలను తగ్గిస్తుంది & పర్యావరణ అనుకూల మౌలిక సదుపాయాల అభివృద్ధిని ప్రోత్సహిస్తుందని శ్రీ గడ్కరీ అన్నారు. మొక్కలు నాటడం, చెట్లు తరలించడం జాతీయ రహదారి అభివృద్ధిలో అంతర్భాగంగా మారాయన్నారు. చెట్ల జియోట్యాగింగ్కు కూడా ప్రాధాన్యత ఇస్తున్నామని, తద్వారా ఈ మొక్కల పెరుగుదలను పర్యవేక్షించవచ్చని చెప్పారు. మొక్కలు నాటే కార్యక్రమం దీర్ఘకాలం పాటు కొనసాగేలా ప్రజలు కూడా ముందుకు వచ్చి ఈ కార్యక్రమంలో పాల్గొనాలని శ్రీ గడ్కరీ పిలుపునిచ్చారు.
రహదారి రవాణా & జాతీయ రహదారుల శాఖ సహాయ మంత్రి జనరల్  డా.వి.కె.సింగ్, ఎన్హెచ్ఏఐ చైర్మన్ శ్రీ సంతోష్ కుమార్ యాదవ్ కూడా ఘజియాబాద్లోని దస్నా వద్ద మొక్కలు నాటారు.
కేంద్ర రహదారి రవాణా & జాతీయ రహదారుల శాఖ 'హరిత జాతీయ రహదారుల విధానం'-2015ని ప్రకటించింది. దీని ప్రకారం, 'మొక్కలు నాటే వార్షిక కార్యాచరణ ప్రణాళిక'లో భాగంగా, 2016-17 నుంచి 2022-23 వరకు 3.46 కోట్ల మొక్కలను ఎన్హెచ్ఏఐ నాటింది. ప్రస్తుత సంవత్సరంలో 56 లక్షలకు పైగా మొక్కలు నాటాలని నిర్ణయించారు. అది ఈ వర్షాకాలం నుంచి ప్రారంభమైంది.
ఎన్హెచ్ఏఐ చేపట్టే మొక్కల పెంపకం, ఇతర అనుబంధ కార్యక్రమాలు గౌరవనీయ ప్రధానమంత్రి దార్శనికత్వంలోని 'మిషన్ లైఫ్', 'లైఫ్ స్టైల్ ఫర్ ఎన్విరాన్మెంట్'తో అనుసంధానంగా సాగుతున్నాయి. ఈ ప్రయత్నాల ద్వారా, పర్యావరణ అనుకూల ప్రవర్తనను బలపరిచే, పెంపొందించే వ్యవస్థను రూపొందించడానికి ఎన్హెచ్ఏఐ ప్రయత్నిస్తోంది.
పర్యావరణహిత జాతీయ రహదారులను అభివృద్ధి చేసేందుకు మొక్కలు నాటే కార్యక్రమాలను ఎన్హెచ్ఏఐ తరచూ నిర్వహిస్తోంది. రాష్ట్ర ప్రభుత్వ సంస్థలు, ప్రైవేట్ సంస్థలు, రాష్ట్ర గ్రామీణ జీవనోపాధి కార్యక్రమాల  రూపంలో స్వయం సహాయక బృందాలు, అటవీ, ఉద్యానవన నిపుణులు కూడా ఈ కార్యక్రమాల్లో పాల్గొనేలా చేసి, జాతీయ రహదారుల వెంబడి సమష్టిగా మొక్కలు పెంచడాన్ని ఎన్హెచ్ఏఐ లక్ష్యంగా పెట్టుకుంది.
ఆర్థిక మంత్రిత్వ శాఖ
2018-19 ఆర్థిక సంవత్సరం నుంచి గడిచిన నాలుగేళ్లలో డిజిటల్ చెల్లింపుల పరిమాణంలో 200% పైగా వృద్ధి
డిజిటల్ చెల్లింపులను ప్రోత్సహించడానికి, ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ  ప్రస్తుత ఆర్థిక సంవత్సరానికి రూపే డెబిట్ కార్డులు, తక్కువ విలువ గల భీమ్-యుపిఐ లావాదేవీలను ప్రోత్సహించడానికి ప్రోత్సాహక పథకాన్ని ప్రవేశపెట్టింది. కేంద్ర ఆర్థిక శాఖ సహాయ మంత్రి డాక్టర్ భగవత్ కిసాన్ రావ్ కరాడ్ ఈ రోజు లోక్ సభలో ఓ ప్రశ్నకు ఇచ్చిన లిఖితపూర్వక సమాధానం లో ఈ విషయం తెలిపారు.
ప్రభుత్వం తీసుకున్న వివిధ కార్యక్రమాల ఫలితంగా, భారతదేశంలో డిజిటల్ లావాదేవీలలో సమూలమైన మార్పు వచ్చిందని, ఇది గత నాలుగు ఆర్థిక సంవత్సరాలలో డిజిటల్ లావాదేవీల పరిమాణం పెరుగుదల పరంగా కింద చూపిన విధంగా ప్రతిబింబిస్తుందని మంత్రి పేర్కొన్నారు.
|
|
ఆర్థికసంవత్సరం
|
|
పరిమాణం 
|
|
2018-19
|
|
2326.02
|
|
2019-20
|
|
3400.25
|
|
2020-21
|
|
4374.45
|
|
2021-22
|
|
7197.68
సోర్స్- ఆర్ బి ఐ
పై పట్టిక నుండి గమనించినట్లుగా, 2018-19 నుండి గత నాలుగేళ్లలో డిజిటల్ చెల్లింపుల పరిమాణంలో 200% పైగా పెరుగుదల ఉందని మంత్రి పేర్కొన్నారు. నేషనల్ పేమెంట్స్ కార్పొరేషన్ ఆఫ్ ఇండియా  నుండి సేకరించిన డేటా ప్రకారం, 2021-22 ఆర్థిక సంవత్సరంలో నమోదైన యుపిఐ లావాదేవీలు 45 బిలియన్లు, గత 3 సంవత్సరాలలో 8 రెట్లు ,గత 4 సంవత్సరాలలో 50 రెట్లు వృద్ధిని చూపించాయి. గత ఏడాది అంటే 2022లో నమోదైన యూపీఐ లావాదేవీల నెలవారీ డేటా ఇలా ఉంది.
|
|
నెల
|
|
యు పి ఐ లావాదేవీలు 
|
|
జనవరి-22
|
|
461.715
|
|
ఫిబ్రవరి-22
|
|
452.749
|
|
మార్చి-22
|
|
540.565
|
|
ఏప్రిల్-22
|
|
558.305
|
|
మే-22
|
|
595.52
|
|
జూన్ -22
|
|
586.275
|
|
జూలై-22
|
|
628.84
|
|
ఆగస్టు-22
|
|
657.963
|
|
సెప్టెంబర్-22
|
|
678.08
|
|
అక్టోబర్-22
|
|
730.542
|
|
నవంబర్-22
|
|
730.945
|
|
డిసెంబర్-22
|
|
782.949
|
|
సోర్స్- ఎన్ పి సి ఐ
|
|
భీమ్-యూపీఐ ప్లాట్ ఫాం పై రూపే డెబిట్ కార్డులను ఉపయోగించి పాయింట్ ఆఫ్ సేల్ , ఈ-కామర్స్ లావాదేవీలను, తక్కువ విలువ  పర్సన్-టు-మర్చంట్  లావాదేవీలను ప్రోత్సహించడానికి ఈ పథకం బ్యాంకులకు ఆర్థిక ప్రోత్సాహాన్ని అందిస్తుందని మంత్రి పేర్కొన్నారు. యూపీఐ లైట్, యూపీఐ 123 పేలను చౌకైన, యూజర్ ఫ్రెండ్లీ డిజిటల్ పేమెంట్ సొల్యూషన్ లుగా ఈ స్కీమ్ ప్రోత్సహిస్తుంది. 2022-23 ఆర్థిక సంవత్సరానికి ఈ పథకానికి ఎంఈఐటీవై రూ.2,600 కోట్లు కేటాయించింది.
బలమైన డిజిటల్ చెల్లింపుల పర్యావరణ వ్యవస్థను నిర్మించడానికి బ్యాంకులను ప్రోత్సహించడం ద్వారా , రూపే డెబిట్ కార్డులు , భీమ్-యుపిఐలను అన్ని రంగాలు ,విభాగాలలో తక్కువ ఖర్చుతో కూడిన డిజిటల్ చెల్లింపుల విధానంగా ప్రోత్సహించడం ద్వారా ప్రోత్సాహక పథకం డిజిటల్ చెల్లింపులను పెంపొందించిందని మంత్రి పేర్కొన్నారు.
బ్యాంకులు తమ కస్టమర్లకు మెరుగైన, ఇబ్బంది లేని బ్యాంకింగ్ సేవలను డిజిటల్ మోడ్ లో అందించేందుకు అత్యాధునిక డిజిటల్ టెక్నాలజీని అవలంబిస్తున్నాయని మంత్రి పేర్కొన్నారు.
అంతేకాకుండా, దేశ ప్రజలకు ఇబ్బంది లేని ,అంతరాయం లేని బ్యాంకింగ్ లావాదేవీలను సులభతరం చేయడానికి డిజిటల్ చెల్లింపులను ప్రోత్సహించడం ప్రభుత్వ ప్రాధాన్యతలలో ఒకటి.
డిజిటల్ లావాదేవీలను ప్రోత్సహించడానికి, దేశంలో డిజిటల్ చెల్లింపులపై అవగాహన కల్పించడానికి భారత ప్రభుత్వం, రిజర్వ్ బ్యాంకు, ఎన్ సి పి ఐ, బ్యాంకులు అనేక కార్యక్రమాలు చేపట్టాయి. వీటిలో భీమ్-యూపీఐ, యూపీఐ-123, ఆధార్ పేమెంట్ బ్రిడ్జి, ఏఈపీఎస్ మొదలైనవి ఉన్నాయని మంత్రి తెలిపారు.
విద్యుత్తు మంత్రిత్వ శాఖ
ఎన్.టి.పి.సి. సంస్థకు వరుసగా ఆరో సంవత్సరం ‘ఏటీడీ ఉత్తమ అవార్డు 2023’
దేశంలోనే అతిపెద్ద విద్యుత్తు ఉత్పత్తి కార్పొరేషన్ ఎన్.టి.పి.సి లిమిటెడ్ సంస్థను అమెరికాలోని ‘అసోసియేషన్ ఫర్ టాలెంట్ డెవలప్మెంట్ ’- 'ఏటీడీ బెస్ట్ అవార్డ్స్ 2023'తో సత్కరించింది. టాలెంట్ డెవలప్మెంట్ రంగంలో ఎంటర్ప్రైజ్ విజయాల్ని ప్రదర్శించినందుకు ఎన్.టి.పి.సి లిమిటెడ్ ఈ అవార్డును గెలుచుకోవడం ఇది ఆరో సారి. సృజనాత్మక పద్ధతుల ద్వారా ఉద్యోగులను నిమగ్నం చేయడమే లక్ష్యంగా ఎన్.టి.పి.సి పని సంస్కృతి పునాది ఎల్లప్పుడూ ముందుకు సాగుతోంది. ఈ అవార్డు ఎన్.టి.పి.సి యొక్క సమకాలీన హెచ్ఆర్ పద్ధతులకు నిదర్శనం. టాలెంట్ డెవలప్మెంట్ ద్వారా ఎంటర్ప్రైజ్ విధానాన్ని ప్రదర్శించే సంస్థలను ఏటీడీ ఉత్తమ అవార్డులకు గుర్తిస్తారు. ఎన్.టి.పి.సి. సంస్థ ఈ తరహా పర్యావరణ వ్యవస్థను రూపొందించడంలో విజయవంతమైంది, ఇది ఉద్యోగులకు వారి నైపుణ్యాన్ని పెంచుకోవడానికి తగిన వ్యవస్థను అందిస్తుంది. ఈ అవార్డులకు ఎంపిక చేసే సంస్థలలో ప్రపంచ వ్యాప్తంగా ఉన్న చిన్న మరియు పెద్ద ప్రైవేట్, పబ్లిక్ మరియు లాభాపేక్ష లేని సంస్థలూ ఉన్నాయి. అమెరికాకు చెందిన అసోసియేషన్ ఫర్ టాలెంట్ డెవలప్మెంట్ అనేది టాలెంట్ డెవలప్మెంట్ రంగంలో ప్రపంచంలోనే అతిపెద్ద కూటమి మరియు ఏటీడీ బెస్ట్ అవార్డ్ అనేది లెర్నింగ్ అండ్ డెవలప్మెంట్ రంగంలో అత్యంత గౌరవనీయమైన గుర్తింపుగా భావించబుడుతుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21 లో ఎంఎస్పి కార్యకలాపాలు
ప్రస్తుతం కొనసాగుతున్న ఖరీఫ్ మార్కెటింగ్ సీజన్  2020-21లో, ప్రభుత్వం ప్రస్తుతమున్న ఎంఎస్పి పథకాల ప్రకారం రైతుల నుండి ఖరీఫ్ 2020-21 పంటలను కొనుగోలు చేస్తోంది.
పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్మూ & కశ్మీర్, కేరళ, గుజరాత్, ఆంధ్రప్రదేశ్, ఒడిశా, మధ్యప్రదేశ్, మహారాష్ట్ర మరియు బీహార్ రాష్ట్రాల నుండి ధాన్యం సేకరణ సజావుగా సాగుతోంది. 06.12.2020 వరకు 344.86 ఎల్ఎమ్టిలు కొనుగోలు చేయడం ద్వారా గత సంవత్సరం కొనుగోలు 282.66 ఎల్ఎమ్టితో పోలిస్తే 22% పెరిగింది. మొత్తం 344.86 ఎల్ఎమ్టి కొనుగోలులో, పంజాబ్ ఒక్కటే 30.11.2020 కి సేకరణ కాలం పూర్తయ్యే వరకు 202.77 ఎల్ఎమ్టిని అందించింది, ఇది మొత్తం సేకరణలో 58.79%.
సుమారు 35.03 లక్షల మంది రైతులు ఇప్పటికే కొనసాగుతున్న కెఎంఎస్ సేకరణ కార్యకలాపాల నుండి ఎంఎస్పి విలువ పరంగా చుస్తే రూ.65111.34 కోట్లు లబ్ధి పొందారు.
ఇంకా, రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్, ఆంధ్రప్రదేశ్ రాష్ట్రాలకు ఖరీఫ్ మార్కెటింగ్ సీజన్ 2020లో 45.24 ఎల్ఎంటి పప్పుధాన్యాలు, నూనె గింజలు కొనుగోలుకు అనుమతి లభించింది. ధర మద్దతు పథకం  కింద ఆంధ్రప్రదేశ్, కర్ణాటక, తమిళనాడు, కేరళ రాష్ట్రాలకు 1.23 ఎల్ఎమ్టి కొబ్బరికురిడి  కొనుగోలుకు అనుమతి ఇచ్చారు. సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ కాలంలో మార్కెట్ రేటు ఎంఎస్పి కంటే తక్కువగా ఉంటే ఇతర రాష్ట్రాలు / యుటిల కోసం, పప్పుధాన్యాలు, నూనెగింజలు, కొబ్బరి కురిడీలను పిఎస్ఎస్ క్రింద సేకరించే ప్రతిపాదనలను స్వీకరించడానికి కూడా ఆమోదం లభిస్తుంది, తద్వారా ఈ పంటల ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పి వద్ద రిజిస్టర్డ్ రైతుల నుండి నేరుగా పొందవచ్చు.
06.12.2020 వరకు, ప్రభుత్వం తన నోడల్ ఏజెన్సీల ద్వారా 133550.58 మెట్రిక్ టన్నుల రూ. 718.51 కోట్లు ఎంఎస్పి విలువ గల పెసర, మినప, వేరుశనగ గుళ్ళు, సోయాబీన్లను సేకరించడం ద్వారా తమిళనాడు, మహారాష్ట్ర, గుజరాత్, హర్యానా, రాజస్థాన్లలో 76002 మంది రైతులకు లబ్ధి చేకూరింది.
అదేవిధంగా, రూ .52.40 కోట్ల ఎంఎస్పి విలువ కలిగిన 5089 మెట్రిక్ టన్నుల కొబ్బరి కురిడి  కర్ణాటక, తమిళనాడులలోని 3961 మంది రైతులకు 06.12.2020 వరకు లబ్ధి చేకూరింది. కొబ్బరి కురిడీ, మినప సంబంధించి, ప్రధాన ఉత్పత్తి చేసే రాష్ట్రాల్లో రేట్లు ఎంఎస్పి కంటే ఎక్కువగా ఉన్నాయి. ఖరీఫ్ పప్పుధాన్యాలు, నూనెగింజలకు సంబంధించి వచ్చిన రాష్ట్రాల ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణను ప్రారంభించడానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్ మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పి ఆధ్వర్యంలో సీడ్ కాటన్  సేకరణ కార్యకలాపాలు సజావుగా జరుగుతున్నాయి. 06.12.2020 వరకు రూ .11084.78 కోట్ల విలువైన 3832259 కాటన్ బేళ్ల 750779 మంది రైతులకు లబ్ధి చేకూర్చాయి.
రహదారి రవాణా, హైవేల మంత్రిత్వ శాఖ
17 ఏప్రిల్ 2023న న్యూఢిల్లీలో జరుగనున్న అన్ని రాష్ట్రాలు, కేంద్ర పాలిత ప్రాంతాల రవాణా మంత్రులతో సమావేశానికి అధ్యక్షత వహించనున్న కేంద్ర రోడ్డు రవాణా& హైవేల మంత్రి శ్రీ నితిన్ గడ్కరీ
అన్ని రాష్ట్రాలు, కేంద్ర పాలిత ప్రాంతాల రవాణా మంత్రులతో న్యూఢిల్లీలో సోమవారం జరుగనున్న సమావేశానికి కేంద్ర రోడ్డు రవాణా& హైవేల మంత్రి శ్రీ నితిన్ గడ్కరీ అధ్యక్షత వహించనున్నారు. ఈ సమావేశంలో కార్యదర్శి , రోడ్డు రవాణా & హైవేల మంత్రిత్వ శాఖకు చెందిన సీనియర్ అధికారులు, ప్రధాన కార్యదర్శి / కార్యదర్శి  & రాష్ట్రాలు, కేంద్రపాలిత ప్రాంతాల రవాణా కమిషనర్లు కూడా పాల్గొననున్నారు.
సరుకు & ప్రజల కదలికలు సాఫీగా సాగేందుకు తోడ్పడడం, ఆర్ధిక కార్యకలాపాలు సమర్ధవంతంగా కొనసాగడం, ప్రజల మధ్య ఐక్యత, సమన్వయం, దేశాన్ని సమగ్రాభివృద్ధి దిశగా మళ్లించడం ద్వారా రోడ్డు రవాణా మన దేశ అభివృద్ధిలో ప్రముఖ పాత్రను పోషిస్తుంది. అన్ని రాష్ట్రాలు, కేంద్రపాలిత ప్రాంతాలలో రోడ్డు రవాణా రంగం నమ్మశక్యం కాని పురోగతిని సాధించినప్పటికీ, మరింత అర్థవంతమైన, భారీ ప్రభావాన్ని చూపేందుకు అత్యంత సంభావ్యత ఉంది.
సాంకేతిక పురోగతికి అనుగుణంగా, రోడ్డు రవాణా& హైవేల  మంత్రిత్వ శాఖ భారతదేశంలో భవిష్యత్ సంసిద్ధత కలిగిన రోడ్డు రవాణాను అభివృద్ధి చేసే ఉద్దశంతో పలు చర్యలు తీసుకుంది. భద్రత& సుస్థిరత అనేవి ఈ చర్యలకు చోదకంగా ఉంది.
తుక్కు అయిన వాహనాల నుంచి విలువైన ముడిపదార్ధాలను సంగ్రహించడం ద్వారా వనరుల పునర్వినియోగాన్ని ప్రోత్సహించేందుకు వాలెంటరీ వెహికల్- ఫ్లీట్ మోడర్నైజేషన్ ప్రోగ్రామ్ ను ప్రారంభించి, తద్వారా వర్తుల ఆర్థిక వ్యవస్థను ప్రోత్సహించడం.
ఎలక్ట్రిక్  వాహనాలకు ప్రోత్సాహకాలు, ఉదజని, ఎతెనాల్ మిశ్రమాలు, బయో సిఎన్జి తదితరాలు, హరిత హైవేల అభివృద్ధి తదితరాల చొరవల ద్వారా పునరుత్పాదక ఇంధనం, డీకార్బొనైజేషన్  ప్రోత్సహించేందుకు విస్త్రత చర్యలను చేపడుతున్నారు.
రోడ్డు భద్రత కోసం రోడ్డు భద్రత ఆడిట్, నివారణ/ దిద్దుబాటు చర్యలు, వాహనాలలో భద్రతా లక్షణాలకు అవకాశం, ఎలక్ట్రానిక్ పర్యవేక్షణ & అమలు, డ్రైవర్ శిక్షణా సంస్థల ఏర్పాటు, నిబంధనలు పాటించే వారి భద్రత కోసం నియమాలు తదితరాలు వంటి అనేక చొరవలను చేపట్టడం జరిగింది.
పైన పేర్కొన్న సమావేశం రవాణా సంబంధిత అనేక సమస్యలను చర్చించేందుకు, పరస్పర సహకారం, సంప్రదింపుల ద్వారా నవీన & వినూత్న పరిష్కారాలను కనుగొనేందుకు అవకాశాన్ని కల్పిస్తుంది. ఈ తరహా సమావేశం ఫెడరలిజం పునాదులను బలోపేతం చేసేందుకు మాత్రమే కాక, అందరి ప్రయోజనం కోసం కేంద్ర, రాష్ట్ర/ కేంద్రపాలిత ప్రాంత ప్రభుత్వాల మధ్య మరింత లోతైన సమన్వయ, సహకాలను పెంపొందించేందుకు అవకాశాన్ని ఇస్తుంది.
రసాయనాలు, ఎరువుల మంత్రిత్వ శాఖ
లాక్డౌన్ సమయంలో మందుల కొనుగోలుకు వాట్స్యాప్, ఈ మెయిల్ ద్వారా ఆర్డర్లను అంగీకరిస్తున్న ప్రధానమంత్రి భారతీయ జనఔషధి కేంద్రాలు
కేంద్ర ప్రభుత్వ రసాయనాలు, ఎరువుల మంత్రిత్వశాఖ పరిధిలోని ప్రధానమంత్రి భారతీయ జనౌషధి కేంద్రాలు , లాక్డౌన్ సమయంలో మందుల కొనుగోలుకు వాట్స్యాప్, ఈ మెయిల్ ద్వారా ఆర్డర్లను అంగీకరిస్తున్నాయి.అప్ లోడ్ చేసిన ప్రిస్క్కిప్షన్ ఆధారంఆ మందులను పేషెంట్ల ఇంటివద్దకే అందిస్తున్నారు. ఇది పేషెంట్లు సాంకేతిక పరిజ్ఞానాన్ని ఉపయోగించి సులభంగా మందులు సేకరించడానికి వీలు కలిగిస్తుంది. పి.ఎం.బి.జె.కెలు ఈ సదుపాయం కల్పిస్తున్నందుకు కేంద్ర రసాయనాలు, ఎరువుల శాఖ మంత్రి శ్రీ డి.వి. సదానంద గౌడ అభినందనలు తెలుపుతూ, " చాలా మంది పిఎమ్బిజెకెలు పేషెంట్లకు అవసరమైన మందులను వేగంగా పంపిణీ చేయడానికి , వారికి మెరుగైన సేవలను అందించడానికి వాట్సాప్ వంటి సోషల్ మీడియా ప్లాట్ఫామ్లతో సహా ఆధునిక కమ్యూనికేషన్ సాధనాలను ఉపయోగిస్తుడడం తెలిసి ఆనందంగా ఉంది.ష అని అన్నారు.
ప్రధాన్ మంత్రి భారతీయ జనౌషాధి పరియోజన  కింద పిఎంబిజెకెలు పనిచేస్తున్నాయి. ప్రస్తుతం దేశంలోని 726 జిల్లాల్లో 6300 పిఎమ్బిజెకెలు పనిచేస్తున్నాయి, సరసమైన ధరలకు నాణ్యమైన మందులను ఇవి సరఫరా చేస్తున్నాయి. ఈ ఔ షధాలు సగటున 50శాతం నుండి 90శాతం వరకు చౌకగా ఉంటాయి. ఏప్రిల్ 2020 లో 52 సుమారు, కోటి రూపాయల విలువైన మందులను దేశవ్యాప్తంగా సరఫరా చేశారు.
మారుమూల ప్రాంతాలలో ఉన్న స్టోర్లకు సరఫరా చేయడానికి ఇండియా పోస్ట్తో ఏర్పాట్లు కూడా ఉన్నాయి.
అంతేకాకుండా, డిపార్ట్మెంట్ ఆఫ్ ఫార్మాస్యూటికల్స్, కేంద్ర రసాయనాలు , ఎరువుల మంత్రిత్వ శాఖలోని బ్యూరో ఆఫ్ ఫార్మా పిఎస్యుస్ ఆఫ్ ఇండియా  ముడి పదార్థాలు ,లాజిస్టిక్స్ కోసం వారి వర్కింగ్ కేపిటల్ సమస్యలను పరిష్కరించడానికి నిర్ణీత తేదీలోపు దాని అమ్మకందారులకు చెల్లించాల్సిన మొత్తాన్ని చెల్లిస్తోంది.
లాక్ డౌన్ కారణంగా సరఫరాలో అడ్డంకులను పరిష్కరించడానికి ప్రతి రాష్ట్రానికి బిపిపిఐ అధికారులచే ప్రత్యేక బృందం ఏర్పాటు చేశారు.
జన ఔషధి గిడ్డంగులు పూర్తి సామర్థ్యంతో పనిచేస్తున్నాయి . సిబ్బందికి అక్కడే నివాస ఏర్పాట్లు చేశారు.
వినియోగదారులు , స్టోర్ యజమానుల సమస్యలను పరిష్కరించడానికి బిపిపిఐ హెల్ప్లైన్ నంబర్లు పనిచేస్తున్నాయి.
లాక్ డౌన్ వ్యవధిలో అవసరమైన ఔషధాల సరఫరాను నిర్వహించడానికి, రూ 186.52 కోట్ల రూపాయల గరిష్ఠ చిల్లర ధర విలువగల,ఎక్కువగా వాడే 178 ఔషధాల కొనుగోలుకు బిపిపిఐ ఏప్రిల్ నెలలో కొనుగోలు ఉత్తర్వులు జారీ చేసింది.
(
రహదారి రవాణా, హైవేల మంత్రిత్వ శాఖ
షార్జాలో స్కై బస్లో ప్రయాణించి భద్రత, రవాణా విధానాన్ని పరిశీలించిన శ్రీ నితిన్ గడ్కరీ
కేంద్ర రహదారి రవాణా & జాతీయ రహదారుల శాఖ మంత్రి శ్రీ నితిన్ గడ్కరీ, షార్జాలో 'యూస్కై టెక్నాలజీ'కి చెందిన 'పైలట్ సర్టిఫికేషన్ అండ్ ఎక్స్పీరియన్స్ సెంటర్'ను సందర్శించారు. అక్కడ, స్కై బస్లో ప్రయాణించి భద్రత, ప్రజా రవాణా విధానాన్ని పరిశీలించారు. ప్రేగ్ నుంచి భారత్కు తిరిగి వస్తూ షార్జాలో ఆగినప్పుడు ఇలా స్కై బస్లో ప్రయాణ అనుభవాన్ని తెలుసుకున్నారు.
స్కై బస్ను యూస్కై అభివృద్ధి చేసింది. ఈ ప్రజా రవాణా సేవలను భారత్కు తీసుకురావడానికి యూస్కైతో ఐస్కై మొబిలిటీ ఒప్పందం చేసుకుంది.
స్కై బస్ స్థిరమైన, రద్దీ రహిత పట్టణ ప్రజా రవాణా పరిష్కారాన్ని అందిస్తుంది, కాలుష్యం & వాహన రద్దీని తగ్గిస్తుంది. అంతేకాదు, దీని వైర్ల వ్యవస్థ వల్ల భూ వినియోగం తగ్గుతుంది, దేశ రవాణా మౌలిక సదుపాయాల్లో ఒక విలువైన ఆస్తిగా మారుతుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రకృతి వైపరీత్యాల సందర్భంలో కేంద్రం అదనపు ఆహార ధాన్యాలకేటాయింపు
వరద సహాయాన్ని దృష్టిలో ఉంచుకుని అస్సాం, మహారాష్ట్రలకు 2019-20లో అదనపు ఆహార ధాన్యాలు కేటాయింపు
ప్రస్తుతం ఉన్న నిబంధనల ప్రకారం, ప్రకృతి వైపరీత్యాలు సంభవించినప్పుడు, రాష్ట్రాలు/కేంద్రపాలిత ప్రాంతాలకు అందిన అభ్యర్థన ఆధారంగా 3 నెలల డిమాండ్ కోసం ఆహార ధాన్యాల కేటాయింపును చేయవచ్చు, తద్వారా సహాయక చర్యలు ప్రభావితం కావు. అయితే, 3 నెలలకు మించిన డిమాండ్ల కోసం ప్రతిపాదనను వ్యవసాయం, రైతు సంక్షేమ మంత్రిత్వ శాఖ  మరియు హోం వ్యవహారాల మంత్రిత్వ శాఖ తప్పనిసరిగా సిఫార్సు చేయాలి [లా అండ్ ఆర్డర్ పరిస్థితులు మరియు ప్రకృతి వైపరీత్యాల సందర్భంలో ].
అనుబంధం:
గడచిన 3 సంవత్సరాలలో ఆహారధాన్యాల  కేటాయింపు:
2017-18
|
|
రాష్ట్రాలు
|
|
బియ్యం
|
|
గోధుమలు
|
|
మొత్తం
|
|
అస్సాం
|
|
10000
|
|
0
|
|
10000
|
|
బీహార్
|
|
27523
|
|
0
|
|
27523
|
|
మణిపూర్
|
|
14000
|
|
6000
|
|
20000
|
|
నాగాలాండ్
|
|
2571
|
|
0
|
|
2571
2018-19
|
|
రాష్ట్రాలు
|
|
బియ్యం
|
|
గోధుమలు
|
|
మొత్తం
|
|
అస్సాం
|
|
15000
|
|
0
|
|
15000
|
|
కేరళ
|
|
89540
|
|
0
|
|
89540
|
|
మహారాష్ట్ర
|
|
100
|
|
50
|
|
150
|
|
మణిపూర్
|
|
2000
|
|
0
|
|
2000
2019-20
|
|
రాష్ట్రాలు
|
|
బియ్యం
|
|
గుధుమలు
|
|
మొత్తం
|
|
అస్సాం
|
|
15000
|
|
0
|
|
15000
|
|
మహారాష్ట్ర
|
|
8081
|
|
8081
|
|
16162
గనుల మంత్రిత్వ శాఖ
పీఎం గతి శక్తి నేషనల్ మాస్టర్ ప్లాన్ కింద గనుల మంత్రిత్వ శాఖ కోసం పోర్టల్ను రూపొందిస్తున్న ఇండియన్ బ్యూరో ఆఫ్ మైన్స్
పీఎం గతి శక్తి నేషనల్ మాస్టర్ ప్లాన్కు అనుగుణంగా, బిఐఎస్ఏజి-ఎన్  ద్వారా వ్యక్తిగత పోర్టల్ ను రూపొందించే బాధ్యతను గనల మంత్రిత్వ శాఖ ఇండియన్ బ్యూరో ఆఫ్ మైన్స్ కి అప్పగించింది. ఇప్పటివరకు, రెండు డేటా లేయర్లు ఉన్నాయి. మొదటి పొర ఖనిజ రాయితీల ప్రాదేశిక డేటాను కవర్ చేస్తుంది, ఇందులో ఇప్పటికే ఉన్న మైనింగ్ లీజు, వేలం ద్వారా ఇచ్చే కాంపోజిట్ లైసెన్స్ ఉంది. రెండవ లేయర్లో ఖనిజ వేలం బ్లాక్లు ఉన్నాయి, వీటిని విజయవంతంగా వేలం వేశారు, అయితే మైనింగ్ లీజు అమలు పెండింగ్లో ఉంది. దేశవ్యాప్తంగా 297200 హెక్టార్ల విస్తీర్ణంలో సుమారు 3154 మైనింగ్ లీజుల  పోర్టల్లో అప్లోడ్ అవుతున్నాయి, ఈ నెలాఖరులో ధ్రువీకరణ ప్రక్రియ పూర్తయ్యే అవకాశం ఉంది.
ఒక చారిత్రక నేపథ్యంలో ప్రధాన మంత్రి శ్రీ నరేంద్ర మోదీ 2021 అక్టోబర్ 13న బహుళ-నమూనా అనుసంధానం కోసం పీఎం గతి శక్తి - నేషనల్ మాస్టర్ ప్లాన్ను ప్రారంభించారు. భారతదేశంలో మౌలిక సదుపాయాల కల్పన మధ్య సమన్వయ లోపంతో సహా అనేక సమస్యలను ఎదుర్కొంది. వివిధ అమలు ఏజెన్సీలు అలాగే ప్రాజెక్ట్ల అమలులో ఖర్చు, సమస్యలు తగ్గించి వివిధ ఏజెన్సీల మధ్య సమన్వయాన్ని పెంచడానికి, వెబ్ ఆధారిత ప్లాట్ఫారమ్లో మౌలిక సదుపాయాల కల్పన కోసం అందుబాటులో ఉన్న, అవసరమైన మొత్తం సమాచారాన్ని అందుబాటులో ఉంచడానికి ప్రయత్నాలు ప్రారంభం అయ్యాయి. ఆమోద ప్రక్రియ, రెగ్యులేటరీ క్లియరెన్స్లు సకాలానికి చేసేలా, ఇతర సమస్యలను పరిష్కరించడానికి కూడా చర్యలు తీసుకోవడం జరిగింది.
ఈ దిశగా ప్రధాన మౌలిక సదుపాయాల ప్రాజెక్టుల కోసం, వాటాదారుల కోసం సమగ్ర ప్రణాళికను సంస్థాగతీకరించడం ద్వారా గత సమస్యలను పరిష్కరించడానికి పీఎం గతి శక్తి కార్యక్రమం రూపొందించారు. పీఎం గతి శక్తి ... సమగ్రత, ప్రాధాన్యత, ఆప్టిమైజేషన్, సమకాలీకరణ, విశ్లేషణలు, డైనమిక్ అనే ఆరు స్తంభాల పై ఆధారపడింది:. ప్రాజెక్టులను విడివిడిగా ప్లాన్ చేసి డిజైన్ చేసే బదులు ఉమ్మడి దృష్టితో ప్రాజెక్ట్లను రూపొందించి అమలు చేస్తారు. ఇది వివిధ కేంద్ర మంత్రిత్వ శాఖలు, రాష్ట్ర ప్రభుత్వాల మౌలిక సదుపాయాల పథకాలను సమన్వయపరుస్తుంది. ఇది బిసాగ్ -ఎన్ చే అభివృద్ధి చేసిన ఇస్రో చిత్రాలతో ప్రాదేశిక ప్రణాళిక సాధనాలతో సహా సాంకేతికతను విస్తృతంగా ప్రభావితం చేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 206.56 కోట్ల డోసులు  అందించారు
గత 24 గంటల్లో 34,75,330 డోసులు అందించారు
దేశవ్యాప్త క్రియాశీల కేసుల సంఖ్య 1,35,510
మొత్తం కేసుల్లో క్రియాశీల కేసులు 0.31%
ప్రస్తుత రికవరీ రేటు 98.50%
గత 24 గంటల్లో 15,549 మంది కోలుకున్నారు. దీంతో, కోలుకున్నవారి మొత్తం సంఖ్య 4,34,99,659 కు పెరిగింది.
గత 24 గంటల్లో 16,167 కొత్త కేసులు నమోదయ్యాయి.
రోజువారీ పాజిటివిటీ రేటు 6.14%
వారపు పాజిటివిటీ రేటు 4.64%
గత 24 గంటల్లో చేసిన 2,63,419 కొవిడ్ పరీక్షలతో కలిపి ఇప్పటివరకు 87.81 కోట్ల పరీక్షలు చేశారు.
రాష్ట్రపతి సచివాలయం
స్వాతంత్ర్య దినోత్సవం సందర్భంగా నేడు జాతిని ఉద్దేశించి ప్రసంగించనున్న రాష్ట్రపతి
స్వాతంత్ర్య దినోత్సవం సందర్భంగా, దేశ ప్రజలను ఉద్దేశించి రాష్ట్రపతి శ్రీ రామ్నాథ్ కోవింద్ ప్రసంగించనున్నారు.
రాత్రి 7 గంటలకు ప్రసంగం ఉంటుంది. ఆల్ ఇండియా రేడియో జాతీయ నెట్వర్క్, అన్ని దూరదర్శన్ ఛానెళ్లలో ప్రసారమవుతుంది. తొలుత హిందీలో, తర్వాత ఇంగ్లిష్లో ప్రసంగం ఉంటుంది. తర్వాత, దూరదర్శన్ ప్రాంతీయ ఛానెళ్లు స్థానిక భాషల్లో ప్రసంగాన్ని ప్రసారం చేస్తాయి. ఆలిండియా రేడియో ప్రాంతీయ నెట్వర్కుల్లోనూ రాత్రి 9.30 గంటలకు స్థానిక భాషల్లో రాష్ట్రపతి ప్రసంగాన్ని వినిపిస్తారు.
రక్షణ మంత్రిత్వ శాఖ
పశ్చిమ నౌకాదళ కమాండ్లో 9వ అంతర్జాతీయ యోగా దినోత్సవ  వేడుకలు
పశ్చిమ నౌకాదళ కమాండ్  యూనిట్లు 21 జూన్ 2023న యోగా శిబిరాలను నిర్వహించాయి. 9వ అంతర్జాతీయ యోగా దినోత్సవం  సందర్భంగా 'ఓషన్ రింగ్ ఆఫ్ యోగా' మరియు 'యోగ ఆర్కిటిక్ వరకు అంటార్కిటికా' అనే ఇతివృత్తంతో యోగా క్యాంపులు నిర్వహించబడ్డాయి. ఆయుష్ మంత్రిత్వ శాఖ ద్వారా ప్రకటించబడిన కామన్ యోగా ప్రోటోకాల్  ప్రకారం బుధవారం 0700-0830 గంటల వరకు దీనిని నిర్వహించారు. మహారాష్ట్ర, గుజరాత్, గోవా, కర్నాటకలోని నావికాదళ విభాగాలలోని వివిధ ప్రదేశాలలో నిర్వహించిన శిబిరాల్లో మొత్తం 7000 మంది నౌకాదళ సిబ్బంది, రక్షణ విభాగం పౌరులు  యోగా కార్యక్రమాలలో పాల్గొన్నారు. సముద్రాల అంతటా యోగా యొక్క ప్రయోజనాల విస్తరణ అనే నిర్దేశించిన థీమ్కు అనుగుణంగా గొప్ప ఉత్సాహంతో సముద్రాలలో, ఐదు విదేశీ ఓడరేవులలోని నౌకాదళ సిబ్బంది, మన దేశపు నౌకాదళ సిబ్బంది, జలాంతర్గాములలో కూడా యోగా కార్యక్రమాలను నిర్వహించారు. ప్రపంచంలోని పురాతన వ్యవస్థీకృత యోగా కేంద్రాలలో ఒకటైన 'ది యోగా ఇన్స్టిట్యూట్' ముంబైలోని నావల్ డాక్యార్డ్లో ఐఎన్ఎస్ విశాఖపట్నం మరియు ఐఎన్ఎస్ మోర్ముగోలో యోగా సెషన్లను నిర్వహించింది. దీనికి వెస్ట్రన్ నావల్ కమాండ్ ఎఫ్ఓసీ-ఐఎన్-సీ వైస్ అడ్మ్ దినేష్ కె.త్రిపాఠి ముఖ్య అతిథిగా హాజరయ్యారు. యువ తరంలో యోగా స్ఫూర్తిని పెంపొందించడానికి నావికాదళ సిబ్బంది, యు వారి కుటుంబాల కోసం కోలాబాలోని నేవీ నగర్లో మరియు కమాండ్లోని నేవీ చిల్డ్రన్స్ స్కూల్లో పిల్లలకు ప్రత్యేక యోగా సెషన్లు నిర్వహించబడ్డాయి. ఈ ప్రధాన ఇంవెట్కు ముందు ప్రముఖ యోగా సంస్థలు 'కైవల్యధామ' మరియు 'హార్ట్ఫుల్నెస్' దక్షిణ ముంబయిలో వరుసగా జూన్ 07-09 జూన్ 23 మరియు 15-17 జూన్ 23 వరకు నౌకాదళ సిబ్బంది మరియు వారి కుటుంబాల కోసం యోగా వర్క్షాప్లను నిర్వహించాయి. దీనికి తోడు పతంజలి సమితి, ఆర్ట్ ఆఫ్ లివింగ్, భారత్ స్వాభిమాన్  నుండి సర్టిఫైడ్ యోగా శిక్షకులు నావల్ డాక్యార్డ్, నివాస ప్రాంతాలు, మెరైన్ డ్రైవ్లతో సహా ఈవెంట్ యొక్క చివరి రోజున వివిధ ప్రదేశాలలో సామూహిక యోగా శిబిరాలను నిర్వహించారు. ఈ సందర్భాన్ని పురస్కరించుకుని ప్రముఖ నౌకాదళ భవనాలను విద్యుత్తు దీపాలతో అలంకరించారు. ఐడీవై-2023కి ముందు యోగా అవగాహనను ప్రోత్సహించడానికి సెమినార్లు/ ఉపన్యాసాలు/ క్విజ్లు/ వ్యాస రచనమరియు ఫోటోగ్రఫీ పోటీలు వంటి వివిధ కార్యకలాపాలను నిర్వహించారు. వెస్ట్రన్ నావల్ కమాండ్ ఎల్లప్పుడూ అధికారులు, పురుషులు క్రీడలు, సాహసకృత్యాలు, శారీరక దృఢత్వ కార్యకలాపాలను కొనసాగించేందుకు అధికారులు సిబ్బంది రాణించడానికి ప్రోత్సహిస్తుంది. నావికాదళ సిబ్బంది ఎప్పటికప్పుడు ఎదురవుతున్న సవాళ్లకు అనుగుణంగా స్పందిస్తూ దేశానికి సేవలందిస్తూనే ప్రశంసలు తీసుకువచ్చారు. సమయం-పరీక్షించిన సంప్రదాయాలకు కట్టుబడి యోగా, శారీరక మరియు మానసిక ఆరోగ్య మెరుగుదల చర్యగా బోర్డు షిప్లు మరియు స్థాపనలలో ప్రతిరోజూ సాధన చేయబడుతోంది. అదనంగా, సేవా సిబ్బంది మరియు కుటుంబాల కోసం నౌకాదళ నివాస ప్రాంతాలలో యోగా కోచింగ్ క్యాంపులు తరచుగా నిర్వహించబడుతున్నాయి.